Catherine Samba-Panza

Catherine Samba-Panza (født 26. juni 1954 i Fort-Lamy (nå N'Djamena) i Tsjad«Une femme pour réconcilier ses frères de Centrafrique», Le Figaro, 20. januar 2014.) er en sentralafrikansk politiker som 20. januar 2014 ble valgt til midlertidig president i Den sentralafrikanske republikk etter Michel Djotodia. Valget ble foretatt av Det nasjonale overgangsråd, landets interimsparlament.«Central African Republic MPs elect Catherine Samba-Panza», BBC News, 20. januar 2014. Hun ble 30. mars 2016 etterfulgt i presidentembetet av Faustin-Archange Touadéra.

Hun har foreldrebakgrinn fra Kamerun og fra Den sentralafrikanske republikk, og flyttet dit da hun var 18 år og studerte i Bangui. 

Samba-Panza har arbeidet som forretningskvinne og advokat. Hun er kristen i et land rammet av konflikt mellom kristne og muslimer, men anses som nøytral. I 2003 ledet hun nasjonal dialog for forsoning. Før hun ble president, var hun ordfører i hovedstaden Bangui. Hun ble utpekt til ordførervervet av overgangsregjeringen, med aksept fra stridende grupperinger, inkludert Seleka.

 Referanser 

Kategori:Sentralafrikanske politikere
Kategori:Personer fra N'Djamena
Kategori:Personer fra Bangui
Kategori:Fødsler i 1954